
PRODUKTRESUMÉ

for

Mesalazin "Orion", enterotabletter 1500 mg


0.	D.SP.NR.
31339

1.	LÆGEMIDLETS NAVN
Mesalazin "Orion"

2.	KVALITATIV OG KVANTITATIV SAMMENSÆTNING
Hver enterotablet indeholder 1500 mg mesalazin.

Hjælpestof som behandleren skal være opmærksom på
Hver enterotablet indeholder 48 mg natrium (2,08 mmol).

Alle hjælpestoffer er anført under pkt. 6.1.

3.	LÆGEMIDDELFORM
Enterotabletter

Rødlig, oval, (23 mm i længden og 12 mm i diameter), bikonveks enterotablet.


4.	KLINISKE OPLYSNINGER

4.1	Terapeutiske indikationer
Mesalazin er indiceret hos voksne til:
· Behandling af den akutte fase af mild eller moderat colitis ulcerosa.
· Vedligeholdelsesbehandling af remission af colitis ulcerosa.

4.2	Dosering og administration

Dosering
Under den akutte inflammatoriske fase og ved langvarig vedligeholdelsesbehandling, skal patienten nøje følge den behandling lægen har bestemt for at sikre den forventede terapeutiske effekt.



Voksne
Dosen bør justeres i overensstemmelse med patientens respons. De følgende doser anbefales:
· Colitis ulcerosa (akutte fase): 1,5-4 g mesalazin daglig, en gang daglig eller fordelt på flere doser. Dosen på 4 g anbefales til patienter, som ikke responderer på lavere doser af mesalazin. Virkningen af behandlingen bør evalueres 8 uger efter start.
· Colitis ulcerosa (vedligeholdelse): 1,5-3 g mesalazin daglig, en gang daglig eller fordelt på flere doser. Dosen på 3 g anbefales til patienter, som ikke responderer på lavere doser af mesalazin og for dem som behøver højere doser under den akutte fase.

Lavere styrker af dette lægemiddel kan bruges til at justere dosis.

Ældre
Der er ikke udført nogen studier. Administration af mesalazin hos ældre skal udføres med forsigtighed og altid begrænses til patienter med normal nyrer funktion.

Pædiatrisk population
Mesalazin "Orion"s sikkerhed og virkning hos børn og unge under 18 år er ikke klarlagt. Det frarådes at anvende mesalazin til børn og unge. Må ikke administreres til børn under 5 år.

Administration
Oral anvendelse.
Tabletten skal tages i fastende tilstand og skal synkes hel med væske.
Mesalazin "Orion" enterotabletter indeholder en kerne, som indeholder mesalazin og et inaktiv overtræk. Modificeret udløsning af mesalazin er afhængig af det intakte overtræk. Af denne årsag, så må tabletten ikke deles, tykkes eller knuses.

4.3	Kontraindikationer
· Overfølsomhed over for salicylater, herunder mesalazin eller over for et eller flere af hjælpestofferne anført i pkt. 6.1
· Alvorlig nedsættelse af nyrefunktionen (GFR < 30 ml/min/1,73 m2)
· Alvorlig nedsættelse af leverfunktionen

4.4	Særlige advarsler og forsigtighedsregler vedrørende brugen
· Blodprøver (differentialtælling af blod; leverfunktionsprøver såsom ALAT eller ASAT og serumkreatinin) og urinstatus (stix) bør bestemmes før og under behandling ved den behandlendes læges diskretion.

· Leverenzymstigning er observeret hos patienter, der har taget lægemidler indeholdende mesalazin. Leverfunktionen bør evalueres før og under behandlingen i henhold til medicinske kriterier. Forsigtighed tilrådes hvis mesalazin gives til patienter med nedsat leverfunktion (se pkt. 4.3).

· Patienter med svær lever- eller nyreinsufficiens. Da mesalazin, også er kendt som 5-aminosalicylsyre (5-ASA) hovedsageligt elimineres ved acetylering og efterfølgende urinudskillelse, bør patienter med nedsat leverfunktion eller nyresvigt nøje monitoreres. Det er derfor tilrådeligt at udføre lever- og nyrefunktionstest før behandlingen påbegyndes og under behandlingen. Behandling med Mesalazin "Orion" bør stoppes med det samme, hvis der er påvist forværret nyrefunktion. Hos patienter som udvikler nedsat nyrefunktion under behandling, bør mesalazin-induceret nefrotoksicitet mistænkes.

· Der er rapporteret om tilfælde af nefrolitiasis ved anvendelse af mesalazin, herunder sten med et mesalazin-indhold på 100 %. Det anbefales at sørge for tilstrækkelig væskeindtagelse under behandlingen.

· Patienter som tidligere har udvist overfølsomhed overfor sulfasalazin følges tæt; Ved akutte symptomer på intolerance som f.eks. mavekramper, akutte mavesmerter, feber, kraftig hovedpine og udslæt, skal behandlingen straks seponeres.

· Patienter med lungesygdom, specielt astma, bør monitoreres meget omhyggeligt under behandlingsforløbet.

· Mesalazin-inducerede overfølsomhedsreaktioner i hjertet (myo- og pericarditis) er sjældent blevet rapporteret. Der udvises forsigtighed hos patienter, der er prædisponerede for myocarditis eller pericarditis, som behandles med mesalazin. Hvis der foreligger mistanke om mesalazin-induceret overfølsomhed i hjertet, må mesalazin-indeholdende produkter ikke administreres igen.

· I sjældne tilfælde er alvorlig bloddyskrasi blevet rapporteret efter behandling med mesalazin. Der bør udføres hæmatologiske prøver, hvis patienten lider af uforklarlige blødninger, blå mærker, purpura, anæmi, feber eller faryngolaryngeale smerter. Behandling med mesalazin bør seponeres ved mistanke om bloddyskrasi (se pkt. 4.5).

· Mesalazin bør ikke anvendes hos patienter med hæmoragisk diatese (øget blødningstendens).

· Der er rapporteret om svære kutane bivirkninger (SCARs), herunder lægemiddelreaktion med eosinofili og systemiske symptomer (DRESS), Stevens-Johnsons syndrom (SJS) og toksisk epidermal nekrolyse (TEN), i forbindelse med mesalazin-behandling.
Mesalazin bør seponeres ved de første tegn og symptomer på svære hudreaktioner, f.eks. hududslæt, slimhindelæsioner eller andre tegn på overfølsomhed.

· Mesalazin kan forårsage rød-brun misfarvning af urinen efter kontakt med natriumhypoklorit blegemiddel (f.eks. i toiletter der er blevet renset med natriumhypoklorit som findes i nogle former af blegemidler).

· Idiopatisk intrakraniel hypertension (pseudotumor cerebri) er blevet rapporteret hos patienter, der får mesalazin. Patienterne bør advares for tegn og symptomer på idiopatisk intrakraniel hypertension, herunder svær eller tilbagevendende hovedpine, synsforstyrrelser eller tinnitus. Hvis der opstår idiopatisk intrakraniel hypertension, bør seponering af mesalazin overvejes.

Hjælpestof som behandleren skal være opmærksom på:
Dette lægemiddel indeholder 48 mg natrium pr. enterotablet. Svarerende til 2,4 % af den WHO anbefalede maksimale daglige indtagelse af 2 g natrium for en voksen.

Den maksimale daglige dosis af dette produkt (4 g), som kræver kombination med andre tilgængelige styrker (f.eks. to tabletter à 1500 mg og én tablet à 1000 mg), indeholder i alt 194 mg natrium, hvilket svarer til 9,7 % af den WHO anbefalede maksimale indtagelse af natrium.

4.5	Interaktion med andre lægemidler og andre former for interaktion
Som med andre salicylater kan mesalazin:
· reducere den antikoagulerende aktivitet af antikoagulantia afledt af cumarin, såsom wafarin
· øge den glucosenedsættende effekt af sulfonylurea
· modvirke den urikosuriske effekt af probenecid og sulfinpyrazon
· udtrykke toksiciteten af salicylater ved lavere doser end normalt når det gives med furosemid på grund af konkurrencen for renal udskillelse
· øge risikoen for renale bivirkninger når det gives sammen med kendte nefrotoksiske midler, inklusive non-steroide antiinflammatoriske lægemidler (NSAIDs) og azathioprin
· øge den myelosuppressiv effekt af azathioprin, 6-mercaptopurin eller thioguanin. Forsigtighed tilrådes patienter som behandles med azathioprin, 6-mercaptopurin eller thioguanin og mesalazin da det kan øge muligheden bloddyskrasi. De hæmatologiske parametre (især leukocytter og thrombocytter) skal monitoreres regelmæssigt og specielt ved initiering af et sådant kombinationsregime
· nedsætte den natriuretiske effekt af spironolacton
· mesalazin kan forsinke udskillelsen af methotrexat
· lactuloseindeholdende afføringsmiddel eller lignende kan forhindre udløsningen af mesalazin fra enterotabletten, hvilket vil reduceret dets virkning.

4.6	Fertilitet, graviditet og amning
Mesalazin bør ikke anvendes under graviditet og amning, medmindre lægen vurderer, at de forventede fordele ved behandlingen opvejer mulige risici. Den underliggende tilstand (aktiv inflammatorisk tarmsygdom) kan øge risikoen for graviditetens udfald.

Graviditet
Mesalazin passerer placentabarrieren. Mesalazinkoncentrationen i navlestrengens plasma er lavere end i moderens plasma, hvorimod metabolitten acetylmesalazin forekommer i samme koncentration i navlestrengen og i moderens plasma. Dyrestudier med oral mesalazin indikerer ikke direkte eller indirekte skadende virkninger i forhold til graviditet, embryonisk/føtal udvikling, fødslen eller postnatal udvikling. Der foreligger ikke velkontrollerede studier af mesalazin-brug hos gravide kvinder. Begrænsede publicerede humane data af mesalazin viser ingen stigning i den samlede forekomst af misdannelser hos nyfødte. Nogle data viser en øget hyppighed af præmatur fødsel, dødfødsel og lav fødselsvægt, hvilke dog også er forbundet med aktiv inflammatorisk tarmsygdom.

Der er rapporteret blodsygdomme (leukopeni, thrombocytopeni, anæmi) hos nyfødte, hvor moderen var behandlet med mesalazin.

I et enkelt tilfælde efter langtidsbrug af en høj dosis af mesalazin (2-4 g oralt) under graviditet, er der rapporteret om nyresvigt hos det nyfødte barn.

Amning
Mesalazin udskilles i modermælken. Mesalazinkoncentrationen i modermælk er lavere end i moderens plasma, hvorimod metabolitten acetylmesalazin forekommer i samme eller højere koncentration. Der er ikke udført kontrollerede studier med brug af mesalazin i ammeperioder. Der er begrænsede data tilgængelige om brugen af oral mesalazin hos ammende kvinder.
Hypersensitivitetsreaktioner som diarré kan ikke udelukkes. Hvis spædbarnet udvikler diarré, bør amning stoppes.

Fertilitet
Dyrestudier indikerer ikke, at mesalazin har effekt på fertiliteten af mænd og kvinder (se pkt. 5.3). Der er ingen eller begrænset data vedrørende effekten af mesalazin på fertiliteten hos mennesker.

4.7	Virkning på evnen til at føre motorkøretøj og betjene maskiner
Ikke mærkning.
Det er ikke foretaget undersøgelser af virkningen på evnen til at føre motorkøretøj eller betjene maskiner. Mesalazin "Orion" anses for at have ubetydelig indflydelse på evnen til at føre motorkøretøj og betjene maskiner.

4.8	Bivirkninger
Bivirkningsfrekvenserne i tabellen nedenfor er defineret ud fra følgende konvention (MedDRA-konventionen): Meget almindelig ( 1/10), Almindelig ( 1/100 til < 1/10), Ikke almindelig ( 1/1.000 til  1/100), Sjælden ( 1/10.000 til  1/1.000), Meget sjælden ( 1/10.000), ikke kendt (kan ikke estimeres ud fra forhåndenværende data).

	Systemorganklasse
	Frekvens i henhold til MedDRA-konventionen.

	
	Sjælden ( 1/10.000 til  1/1.000)
	Meget sjælden (< 1/10.000)
	Ikke kendt (kan ikke estimeres ud fra forhåndenværende data)

	Blod og lymfesystem
	
	Ændring i blodbilledet (agranulocytose, pancytopeni, leukopeni, neutropeni, thrombocytopeni, aplastisk anæmi).
	

	Immunsystemet
	
	Hypersensitivitetsreaktion-er såsom allergisk exanthem, lægemiddelinduceret feber, lupus erythematosus syndrom, pancolitis.
	

	Nervesystemet
	Hovedpine, svimmelhed.
	Perifer neuropati.
	Idiopatisk intrakraniel hypertension (se pkt. 4.4)

	Hjerte
	Myocarditis, pericarditis.
	
	

	Luftveje, thorax og mediastinum
	
	Allergisk lungereaktion (dyspnø, hoste, allergisk alveolitis, pulmonal eosinofil, lunge infiltration, pneumonitis).
	

	Mave-tarm-kanalen
	Ubehag, kvalme, abdominalsmerter, diarré, flatulens, opkastning.
	Akut pancreatitis. Forværring af colitissymptomer.
	

	Lever og galdevej
	
	Ændring i leverfunk-tionsværdierne (stigning i transaminaser og cholestatiske parametre), hepatitis, cholestatisk hepatitis.
	

	Hud og subkutane væv
	Fotosensibilitet*
	Alopeci, erythema multiforme 
	Lægemiddelreaktion med eosinofili og systemiske symptomer (DRESS), Stevens-Johnsons syndrom (SJS), toksisk epidermal nekrolyse (TEN)**

	Knogler, led, muskler og bindevæv
	
	Myalgi, artralgi.
	

	Nyrer og urinveje
	
	Interstitiel nefritis, nyreinsufficiens, nefrotisk syndrom.
	Nephrolithiasis.

	Det reproduktive system og mammae
	
	Oligospermi (reversibel).
	


* 	Fotosensibilitet
Der er indberettet flere svære reaktioner hos patienter med præeksisterende hudlidelser som f.eks. atopisk dermatitis og atopisk eksem.

** 	Der er rapporteret om svære kutane bivirkninger (SCARs), herunder lægemiddelreaktion med eosinofili og systemiske symptomer (DRESS), Stevens-Johnsons syndrom (SJS) og toksisk epidermal nekrolyse (TEN), i forbindelse med mesalazin-behandling (se pkt. 4.4).

Indberetning af formodede bivirkninger
Når lægemidlet er godkendt, er indberetning af formodede bivirkninger vigtig. Det muliggør løbende overvågning af benefit/risk-forholdet for lægemidlet. Sundhedspersoner anmodes om at indberette alle formodede bivirkninger via:

Lægemiddelstyrelsen
Axel Heides Gade 1
DK-2300 København S
Websted: www.meldenbivirkning.dk

4.9	Overdosering
Mesalazin er et aminosalicylat. Tegn på overdosering inkluderer tinnitus, svimmelhed, hovedpine, forvirring, døsighed, pulmonalt ødem, dehydrering som resultat af at svede, diarré og opkast, hypoglykæmi, hyperventilation, forstyrrelse af elektrolytbalancen og blod-pH og hypertermi.

Der findes ingen specifik modgift og behandlingen er symptomatisk og understøttende. Konventionel behandling for salicylat-forgiftning kan være gavnlig i tilfælde af akut overdosering. Hypoglykæmi, væske- og elektrolytubalance bør korrigeres ved administration af passende behandling. Passende nyrefunktion bør vedligeholdes.



4.10	Udlevering
B


5.	FARMAKOLOGISKE EGENSKABER

5.1	Farmakodynamiske egenskaber
Farmakoterapeutisk klassifikation: Aminosalicylsyre og lignende midler, ATC-kode: 
A07EC02.

Virkningsmekanisme
Mesalazin er et aminosalicylat. Mesalazins virkningsmekanisme er ikke fuldt forstået, men antages at have en topikal anti-inflammatorisk virkning på epithelcellerne i colon.

Slimhindeproduktionen af arachidonsyremetabolitter, såvel via cyclooxygenase- som lipoxygenasesystemet, er forhøjet hos patienter med kronisk inflammatorisk tarmsygdom, og det er muligt, at mesalazin reducerer inflammation ved at blokere cyclooxygenaseproduktionen og hæmme prostaglandinproduktionen i colon.

Mesalazin har potentialet til at hæmme aktiveringen af nuklear faktor kappa B (NFкB) og dermed produktionen af vigtige proinflammatoriske cytokiner. En nedsat funktion af PPAR-γ-nukleære receptorer (γ-formen af peroxisom-proliferatoraktiverede receptorer) kan være involveret i ulcerøs colitis. PPAR-γ receptoragonister har vist virkning ved behandling af ulcerøs kolitis, og der er akkumuleret bevis for, at mesalazins virkningsmekanisme kan være medieret via PPAR-γ receptorer.

5.2	Farmakokinetiske egenskaber

Absorption
I raske fastende personer vil den maksimal plasmakoncentration opnås 5 timer efter indtagelse af en formulering med forsinket frigivelse, med en maksimal plasmakoncentration på 2,49 µg/ml af 5-ASA.

Biotransformation
Acetyleringen af 5-ASA forekommer både i leveren og tarmvæggen uanset acetylatorstatus. Det lader til, at acetyleringsprocessen kan mættes; hverken den maksimale plasmakoncentration eller areal under kurven af plasmakoncentration mod tid for 5-ASA, viste ingen afvigelser fra linearitet af dosen i steady-state ved terapeutiske doser (250-500 mg).

Elimination
Efter oral administration bliver en høj procentdel af 5-ASA udskilt som Ac-5-ASA i både urin og fæces. Over 90 % af lægemidlet som bliver identificeret i urinen, er i metabolitformen.

5.3	Non-kliniske sikkerhedsdata
Non-kliniske data viste ingen specielle farer for mennesker baseret på konventionelle studier af sikkerhedsfarmakologi, genotoksicitet, karcinogenicitet og reproduktions- og udviklingstoksicitet.

Nyretoksicitet har været observeret i toksicitetsundersøgelser med gentagen dosis med høje orale doser af mesalazin. Den kliniske relevans af denne observation kendes ikke.


6.	FARMACEUTISKE OPLYSNINGER

6.1	Hjælpestoffer

Kerne
Natriumcarbonat, vandfrit
Glycin
Povidon
Silificeret cellulose, mikrokrystallinsk
Croscarmellosenatrium
Silica, kolloid vandfri
Calciumstearat

Overtræk
Methacrylsyre – ethylacrylat copolymer (1:1) dispersion 30 %
Methacrylsyre – methylmethacrylat copolymer (1:1)
Methacrylsyre – methylmethacrylat copolymer (1:2)
Dibutylsebacat
Talcum
Titandioxid (E171)
Macrogol
Rød jernoxid (E172)
Povidon

6.2	Uforligeligheder
Ikke relevant.

6.3	Opbevaringstid
3 år.

6.4	Særlige opbevaringsforhold
Dette lægemiddel kræver ingen særlige forholdsregler vedrørende opbevaringen.

6.5	Emballagetype og pakningsstørrelser
PVC/PVDC-aluminium blister, pakket i karton.

Pakningsstørrelser: 36, 60 eller 96 tabletter.
Ikke alle pakningsstørrelser er nødvendigvis markedsført.

6.6	Regler for bortskaffelse og anden håndtering
Ikke anvendt lægemiddel samt affald heraf skal bortskaffes i henhold til lokale retningslinjer.



7.	INDEHAVER AF MARKEDSFØRINGSTILLADELSEN
Faes Farma, S.A.
Autonomia Etorbidea, 10
48940 Leioa (Bizkaia)
Spanien

Repræsentant
Orion Pharma A/S
Ørestads Boulevard 73
2300 København S

8.	MARKEDSFØRINGSTILLADELSESNUMMER (-NUMRE)
73802

9.	DATO FOR FØRSTE MARKEDSFØRINGSTILLADELSE
24. september 2019 (enterotabletter 500 mg)

10.	DATO FOR ÆNDRING AF TEKSTEN
-


Mesalazin Orion, enterotabletter 1500 mg.docx	Side 3 af 3
image1.jpeg
74

LAGEMIDDELSTYRELSEN

DANISH MEDICINES AGENCY




